ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιανουαρίου 1998 για τροποποίηση της απόφασης 97/660/ΕΚ για την έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 1998 για την παροχή τροφίμων που προέρχονται από τα αποθέματα παρέμβασης στα άπορα άτομα της Κοινότητας (98/101/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα άπορα άτομα της Κοινότητας (1), όπως τροποποιήθηκε από τον κανονισμό (ΕΚ) αριθ. 2535/95 (2) και ιδίως το άρθρο 6,

τον κανονισμό (ΕΟΚ) αριθ. 3149/92 της Επιτροπής, για λεπτομέρειες εφαρμογής για την εκτέλεση της παροχής τροφίμων που προέρχονται από τα αποθέματα παρέμβασης στα άπορα άτομα της Κοινότητας (3), όπως τροποποιήθηκε τελευταία από τον κανονισμό (ΕΚ) αριθ. 267/96 (4) και ιδίως το άρθρο 7, παράγραφος 1, πρώτο εδάφιο,

Εκτιμώντας:

ότι η Επιτροπή με την απόφαση 97/660/ΕΚ (5) ενέκρινε πρόγραμμα που αφορά την παροχή πόρων στα κράτη μέλη για το οικονομικό έτος 1998 7 ότι το πρόγραμμα αυτό έχει καθορίσει τους πόρους που τίθενται στη διάθεση για την εκτέλεση του προγράμματος 1998 σε κάθε κράτος μέλος που συμμετέχει σ' αυτό και έχει καθορίσει τις ποσότητες για κάθε τύπο προϊόντος που θα αποσυρθεί από τα αποθέματα της παρέμβασης εντός των ορίων αυτών των πόρων 7 ότι πρέπει, εντός των πόρων που έχουν καθορισθεί από το πρόγραμμα 1998, να προσαρμοσθούν, οι ποσότητες των προϊόντων που θα αποσυρθούν από τα αποθέματα της παρέμβασης για να ληφθούν υπόψη οι παρούσες διαθέσιμες ποσότητες 7 ότι πρέπει εξάλλου να επιτραπούν, με τους όρους που προβλέπονται στο άρθρο 7 του κανονισμού (ΕΟΚ) αριθ. 3149/92, οι ενδοκοινοτικές μεταβιβάσεις που είναι απαραίτητες για τη χρήση αυτών των ποσοτήτων προϊόντων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το στοιχείο β) του παραρτήματος της απόφασης 97/660/ΕΚ αντικαθίσταται από το παράρτημα Ι της παρούσας απόφασης.

Άρθρο 2

Επιτρέπονται οι ενδοκοινοτικές μεταβιβάσεις που αναφέρονται στο παράρτημα ΙΙ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 23 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 352 της 15. 12. 1987, σ. 1.

(2) ΕΕ L 260 της 31. 10. 1995, σ. 3.

(3) ΕΕ L 313 της 30. 10. 1992, σ. 50.

(4) ΕΕ L 36 της 14. 2. 1996, σ. 2.

(5) ΕΕ L 278 της 11. 10. 1997, σ. 29.

ΠΑΡΑΡΤΗΜΑ I

Ετήσιο πρόγραμμα διανομής για το έτος προϋπολογισμού 1998

«β) Ποσότητα κάθε τύπου προϊόντος που μπορεί να αποσυρθεί από τα αποθέματα παρέμβασης της Κοινότητας προκειμένου να διανεμηθεί σε κάθε κράτος μέλος με ανώτατο όριο τα ποσά που αναφέρονται στο στοιχείο α)

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

Ενδοκοινοτικές μεταβιβάσεις που επιτρέπονται από την παρούσα απόφαση

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1997 σχετικά με κοινοτική χρηματοδοτική συνδρομή για την εξάλειψη της ψευδοπανώλους των πτηνών στη Δανία (Το κείμενο στη δανική γλώσσα είναι το μόνο αυθεντικό) (98/65/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3 και το άρθρο 4 παράγραφος 2,

Εκτιμώντας:

ότι σημειώθηκαν κρούσματα της ψευδοπανώλους των πτηνών στη Δανία το 1996 7 ότι η εκδήλωση αυτής της νόσου αποτελεί σοβαρό κίνδυνο για τα πουλερικά της Κοινότητας και, για να εξαλειφθεί όσο το δυνατόν ταχύτερα η νόσος αυτή, η Κοινότητα έχει τη δυνατότητα να χορηγήσει χρηματοδοτική αντιστάθμιση για τις απώλειες 7

ότι, μόλις επιβεβαιώθηκε επισήμως η παρουσία της ψευδοπανώλους των πτηνών, οι εθνικές αρχές έλαβαν τα ενδεδειγμένα μέτρα στα οποία περιλαμβάνονται τα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ 7 ότι τα μέτρα αυτά κοινοποιήθηκαν από τις αρχές της Δανίας 7

ότι πληρούνται οι όροι για κοινοτική χρηματοδοτική ενίσχυση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Δανία δύναται να λάβει κοινοτική χρηματοδοτική βοήθεια λόγω των κρουσμάτων της ψευδοπανώλους των πτηνών που εκδηλώθηκαν το 1996. Η κοινοτική χρηματοδοτική συνδρομή ανέρχεται σε:

- 50 % του κόστους, για τη Δανία, της αντιστάθμισης που χορηγήθηκε για τη σφαγή και την καταστροφή των πουλερικών και των προϊόντων αυτών, κατά περίπτωση,

- 50 % του κόστους, για τη Δανία, του καθαρισμού και της απολύμανσης των εκμεταλλεύσεων και του εξοπλισμού,

- 50 % του κόστους, για τη Δανία, της αντιστάθμισης που χορηγήθηκε για την καταστροφή μολυσμένων ζωοτροφών και μολυσμένου εξοπλισμού.

Άρθρο 2

Η κοινοτική χρηματοδοτική συνδρομή χορηγείται κατόπιν της υποβολής των δικαιολογητικών εγγράφων και υπό τον όρο ότι έχει τηρηθεί η κοινοτική νομοθεσία στον κτηνιατρικό τομέα.

Άρθρο 3

Η Δανία διαβιβάζει τα δικαιολογητικά έγγραφα που αναφέρονται στο άρθρο 2 εντός έξι μηνών, το αργότερο, από την κοινοποίηση της παρούσας απόφασης.

Άρθρο 4

Η παρούσα απόφαση απευθύνεται στο Βασίλειο της Δανίας.

Βρυξέλλες, 9 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1997 για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής (Κείμενο που παρουσιάζει ενδιαφέρον για τον ΕΟΧ) (98/16/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως τα άρθρα 14 και 22,

Εκτιμώντας:

ότι οι ζωοϋγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων προερχομένων από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή, καθορίζονται από την απόφαση 93/402/ΕΟΚ της Επιτροπής (3), όπως τροποποιήθηκε τελευταία από την απόφαση 96/597/ΕΚ (4) 7

ότι τα εδάφη της Αργεντινής από τα οποία τα κράτη μέλη επιτρέπουν τις εισαγωγές προβείου κρέατος χωρίς κόκαλα καθορίστηκαν σε συνάρτηση με τον έλεγχο της νόσου του αφθώδους πυρετού 7 ότι στην Αργεντινή δεν σημειώθηκαν κρούσματα αφθώδους πυρετού από τον Απρίλιο του 1994.

ότι οι κτηνιατρικές αρχές της Αργεντινής έχουν παράσχει τις αναγκαίες εγγυήσεις 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 93/402/ΕΟΚ αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη επιτρέπουν, κατά τη διάρκεια των εξήντα ημερών που έπονται της ημερομηνίας της κοινοποίησης της παρούσας απόφασης στα κράτη μέλη, να εισαχθούν νωπά κρέατα από την Αργεντινή, τα οποία έχουν παραχθεί και πιστοποιηθεί σύμφωνα με τους όρους που προβλέπονται στην απόφαση 93/402/ΕΟΚ, πριν από την έναρξη ισχύος της παρούσας απόφασης.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 15 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 13 της 16. 1. 1997, σ. 26.

(3) ΕΕ L 179 της 22. 7. 1993, σ. 11.

(4) ΕΕ L 261 της 15. 10. 1996, σ. 41.

ΠΑΡΑΡΤΗΜΑ

«ΠΑΡΑΡΤΗΜΑ Ι

ΠΕΡΙΓΡΑΦΗ ΤΩΝ ΕΔΑΦΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΗΝΑΚΑ>
Διορθωτικό στην απόφαση 98/258/ΕΚ του Συμβουλίου, της 16ης Μαρτίου 1998, για τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (Επίσημη Εφημερίδα των Ευρωπαϊκών Κοινοτήτων L 118 της 21ης Απριλίου 1998)

Σελίδα 1, άρθρο 2:

- στο τέλος του άρθρου 2 προστίθεται η ένδειξη «(*)»,

- προστίθεται η ακόλουθη υποσημείωση:

«(*) Σημειωτέον ότι το Συμβούλιο, όταν εξέδωσε την απόφαση 98/258/ΕΚ (βλέπε επίσης και ΕΕ C 136 της 1. 5. 1998, σ. 1 έως 11) είχε συμφωνήσει ότι η συμφωνία με τις Ηνωμένες Πολιτείες θα υπογραφεί όταν η ειδική πλειοψηφία του Συμβουλίου καταλήξει στο συμπέρασμα ότι ο δεύτερος προταθείς κανόνας σχετικά με την υγειονομική κατάσταση των ζώων στην Ευρωπαϊκή Κοινότητα, που θα δημοσιευθεί στο Federal Register των Ηνωμένων Πολιτειών, εναρμονίζεται προς την επιστολή του κ. Glickmann της 10ης Μαρτίου 1998 (ΕΕ C 136 της 1. 5. 1998, σ. 2), ιδίως όσον αφορά την κλασική πανώλη των χοίρων και την φυσαλιδώδη νόσο των χοίρων (βλέπε σελίδα 15 παράρτημα ΙΙΙ της παρούσας Επίσημης Εφημερίδας).

Συνεπώς, η ημερομηνία έναρξης ισχύος της συμφωνίας με τις Ηνωμένες Πολιτείες θα δημοσιευθεί στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου μετά τις υπογραφές και αφού ολοκληρωθούν οι διαδικασίες του άρθρου 16 της συμφωνίας αυτής.»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Δεκεμβρίου 1997 για την καθιέρωση της διαδικασίας υιοθέτησης της κοινοτικής θέσης στα πλαίσια της μεικτής επιτροπής της τελωνειακής ένωσης που έχει συσταθεί με την απόφαση αριθ. 1/95 του συμβουλίου σύνδεσης ΕΚ-Τουρκίας σχετικά με την εφαρμογή της οριστικής φάσης της τελωνειακής ένωσης (97/833/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, με την απόφαση αριθ. 1/95 (3), το συμβούλιο σύνδεσης ΕΚ-Τουρκίας συνέστησε τη μεικτή επιτροπή της τελωνειακής ένωσης 7 ότι αυτή η επιτροπή μπορεί να διατυπώσει συστάσεις προς το συμβούλιο σύνδεσης και διαθέτει το δικαίωμα να αποφασίζει, στις περιπτώσεις που προβλέπονται από την απόφαση αριθ. 1/95 7

ότι, ενόψει των μέτρων που καλείται να λαμβάνει η μεικτή επιτροπή, κρίνεται αναγκαίο να καθοριστούν οι λεπτομέρειες για την υιοθέτηση των κοινών θέσεων με βάση τις οποίες η Κοινότητα, που εκρποσωπείται από την Επιτροπή στο πλαίσιο της μεικτής επιτροπής, θα δεσμεύεται έναντι της Τουρκίας 7

ότι η μεικτή επιτροπή καλείται να παρεμβαίνει για να εξασφαλίζει την ορθή λειτουργία της τελωνειακής ένωσης και να εγγυάται την ελευθερία των εμπορικών συναλλαγών μεταξύ των μερών 7 ότι εκ των ανωτέρω συνάγεται ότι οι κοινές θέσεις που θα υιοθετεί η Κοινότητα υπάγονται στο πεδίο εφαρμογής του άρθρου 113 της συνθήκης και ότι η προβλεπόμενη από το εν λόγω άρθρο διαδικασία εφαρμόζεται κατ' αρχήν 7

ότι, ωστόσο, ενδείκνυται να προβλεφθεί, ότι όταν η κοινή θέση αφορά την εφαρμογή κοινοτικής νομοθεσίας, μέσω, κατά περίπτωση, τεχνικών προσαρμογών ή την εξέταση μιας συμπεριφοράς που αντίκειται προς τους κανόνες του ανταγωνισμού, εκδίδεται από την Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η θέση της Κοινότητας στο πλαίσιο της μεικτής επιτροπής της τελωνειακής ένωσης εκδίδεται από το Συμβούλιο που αποφασίζει με ειδική πλειοψηφία, μετά από πρόταση της Επιτροπής, με την επιφύλαξη του άρθρου 2.

Άρθρο 2

Η θέση της Κοινότητας στο πλαίσιο της μεικτής επιτροπής της τελωνειακής ένωσης εκδίδεται από την Επιτροπή όταν αφορά την υιοθέτηση, από την Τουρκία, νομοθεσίας που αποσκοπεί στη μεταφορά κοινοτικών πράξεων, μέσω, κατά περίπτωση, τεχνικών προσαρμογών ή την εξέταση συμπεριφοράς που αντίκειται προς τους κανόνες του ανταγωνισμού. Η ετήσια έκθεση της Επιτροπής για την εφαρμογή της τελωνειακής ένωσης θα ενημερώνει επίσης το Ευρωπαϊκό Κοινοβούλιο για τις αποφάσεις που λαμβάνει η μεικτή επιτροπή.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Δεκεμβρίου 1997.

Για το Συμβούλιο

Ο Πρόεδρος

M. DELVAUX-STEHRES

(1) ΕΕ C 84 της 21. 3. 1996, σ. 14.

(2) Γνώμη που διατυπώθηκε στις 18 Νοεμβρίου 1997 (δεν έχει ακόμα δημοσιευθεί στην Επίσημη Εφημερίδα).

(3) ΕΕ C 35 της 13. 2. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Μαρτίου 1997 που επιτρέπει στη Φινλανδία να χορηγήσει εθνική ενίσχυση στον τομέα των ταράνδων (Τα κείμενα στη φινλανδική και σουηδική γλώσσα είναι τα μόνα αυθεντικά) (97/236/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Σουηδίας και της Φινλανδίας, και ιδίως το παράρτημα Ι κεφάλαιο V υποκεφάλαιο Β τμήμα XII «υπόλοιπο», που τροποποιεί το άρθρο 5 του κανονισμού (ΕΟΚ) αριθ. 827/68 του Συμβουλίου, της 28ης Ιουνίου 1968, περί κοινής οργανώσεως της αγοράς για ορισμένα προϊόντα που απαριθμούνται στο παράρτημα ΙΙ της συνθήκης (1), όπως τροποποιήθηκε τελευταία από τον κανονισμό (ΕΚ) αριθ. 195/96 (2), εκ των οποίων οι τάρανδοι και το κρέας ταράνδου 7

ότι σύμφωνα με την προαναφερθείσα διάταξη, η Φινλανδία, με την επιφύλαξη αδείας από την Κοινότητα, μπορεί να χορηγήσει ορισμένες ενισχύσεις στην παραγωγή και στη διάθεση στην αγορά ταράνδων και παραγώγων προϊόντων 7 ότι δεν πρέπει εντούτοις να προκύψει «αύξηση των παραδοσιακών επιπέδων παραγωγής» 7

ότι στις 8 Ιουλίου 1996, η Φινλανδία ανακοίνωσε στην Επιτροπή το σχέδιό της για εθνική ενίσχυση στον τομέα των ταράνδων με βάση το άρθρο 93 παράγραφος 3 της Συνθήκης της Ρώμης 7 ότι απόφαση της Επιτροπής μπορεί να ληφθεί μόνο δυνάμει του άρθρου 5 του κανονισμού (ΕΟΚ) αριθ. 827/68 και όχι των άρθρων 92 έως 94 της Συνθήκης 7

ότι με επιστολή της 24ης Οκτωβρίου 1996, η Φινλανδία απάντησε στις αιτήσεις συμπληρωματικών στοιχείων της Επιτροπής 7 ότι η Φινλανδία, με επιστολές της στις 8 Ιουλίου 1996 και στις 24 Οκτωβρίου 1996, έδωσε επαρκή στοιχεία τα οποία αιτιολογούν την τήρηση των παραδοσιακών επιπέδων παραγωγής 7

ότι οι εν λόγω ενισχύσεις, που είναι απεριόριστες χρονικά και δύνανται να στηρίζουν την παραγωγή ταράνδων στη Φινλανδία, συνδέονται με κατάλληλο σύστημα ελέγχου της εξελίξεως των δυνατοτήτων παραγωγής, και κατά συνέπεια δεν θα πρέπει να προκαλέσουν αύξηση των παραδοσιακών επιπέδων παραγωγής και είναι συνεπώς σύμφωνες με την προαναφερθείσα διάταξη 7 ότι ενδείκνυται η Επιτροπή να ενημερώνεται περιοδικά για το επίπεδο παραγωγής ταράνδων και των παραγώγων προϊόντων στη Φινλανδία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπονται τα μέτρα ενισχύσεων που ανακοινώθηκαν από τη Φινλανδία με επιστολές στις 8 Ιουλίου 1996 όπως αυτές τροποποιήθηκαν με επιστολή στις 24 Οκτωβρίου 1996 υπέρ του τομέα των ταράνδων.

Άρθρο 2

Κάθε χρόνο οι φινλανδικές αρχές ανακοινώνουν στην Επιτροπή πληροφορίες, οι οποίες επιτρέπουν στην Επιτροπή να καθορίσει εάν τηρούνται τα παραδοσιακά επίπεδα παραγωγής.

Άρθρο 3

Η παρούσα απόφαση απευθύνεται στη Φινλανδία.

Βρυξέλλες, 13 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 151 της 30. 6. 1968, σ. 16.

(2) ΕΕ αριθ. L 26 της 2. 2. 1996, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1997 για τον καθορισμό συστήματος αναγνώρισης των υλικών συσκευασίας σύμφωνα με την οδηγία 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασιών (Κείμενο που παρουσιάζει ενδιαφέρον για τον ΕΟΧ) (97/129/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασιών (1), και ιδίως το άρθρο 8 παράγραφος 2,

Εκτιμώντας:

ότι η εισαγωγή του συστήματος είναι προαιρετική σε πρώτο στάδιο, αλλά αποτελεί θέμα αναθεώρησης για να καθοριστεί εάν θα εισαχθεί μια υποχρεωτική βάση σ' ένα μετέπειτα στάδιο 7

ότι το σύστημα αναγνώρισης θα επανεξετάζεται κατά περιόδους, εφόσον δε κριθεί απαραίτητο θα αναθεωρηθεί σύμφωνα με τη διαδικασία που ορίζει το άρθρο 21 της οδηγίας 94/62/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που ιδρύθηκε σύμφωνα με το άρθρο 21 της οδηγίας 94/62/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση που εφαρμόζεται σε όλες τις συσκευασίες που καλύπτονται από την οδηγία 94/62/ΕΚ, αποσκοπεί στον καθορισμό διακριτικών αρίθμησης και συντομογραφιών στα οποία στηρίζεται το σύστημα αναγνώρισης, υποδεικνύοντας το είδος του ή των υλικών συσκευασίας που έχουν χρησιμοποιηθεί και καθορίζοντας τα υλικά που αποτελούν αντικείμενο του συστήματος αναγνώρισης.

Άρθρο 2

Για τους σκοπούς της παρούσας απόφασης:

- οι ορισμοί του άρθρου 3 της οδηγίας 94/62/ΕΚ εφαρμόζονται όπου είναι κατάλληλοι,

- ως «σύμμεικτη συσκευασία» νοείται η συσκευασία που αποτελείται από διαφορετικά υλικά, χωρίς να είναι δυνατόν να χωριστούν με το χέρι, και από τα οποία κανένα δεν περιέχεται σε αναλογία άνω ενός δεδομένου ποσοστού κατά βάρος, το οποίο θα καθοριστεί σύμφωνα με τη διαδικασία που περιγράφεται στο άρθρο 21 της οδηγίας 94/62/ΕΚ. Η δυνατότητα εξαιρέσεων για ορισμένα υλικά καθορίζεται από την ίδια διαδικασία.

Άρθρο 3

Η αρίθμηση και οι συντομογραφίες του συστήματος αναγνώρισης καθορίζονται στα παραρτήματα.

Η χρήση τους είναι προαιρετική για τα πλαστικά υλικά που απαριθμούνται στο παράρτημα Ι, το χαρτί και το χαρτόνι που απαριθμούνται στο παράρτημα ΙΙ, τα μέταλλα που απαριθμούνται στο παράρτημα ΙΙΙ, τα ξύλινα υλικά που απαριθμούναι στο παράρτημα IV, τα υφασμάτινα υλικά που απαριθμούνται στο παράρτημα V, τα γυάλινα υλικά που απαριθμούνται στο παράρτημα VI και τα σύμμεικτα υλικά που απαριθμούνται στο παράρτημα VII.

Η απόφαση για το εάν εισαχθεί το σύστημα αναγνώρισης σε υποχρεωτική βάση για ένα ή περισσότερα υλικά θα υιοθετηθεί σύμφωνα με τη διαδικασία που περιγράφεται στο άρθρο 21 της οδηγίας 94/62/ΕΚ.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 28 Ιανουαρίου 1997.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 365 της 31. 12. 1994, σ. 10.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

>ΘΕΣΗ ΠΗΝΑΚΑ>

ΠΑΡΑΡΤΗΜΑ V

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

>ΘΕΣΗ ΠΗΝΑΚΑ>

ΠΑΡΑΡΤΗΜΑ VII

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Φεβρουαρίου 1997 για τροποποίηση της απόφασης 94/360/ΕΚ σχετικά με τη μειωμένη συχνότητα των φυσικών ελέγχων των παρτίδων ορισμένων προϊόντων κατά την εισαγωγή τους με προέλευση τις τρίτες χώρες, στο πλαίσιο της οδηγίας 90/675/ΕΟΚ (Κείμενο που παρουσιάζει ενδιαφέρον για τον ΕΟΧ) (97/139/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών των σχετικών με την διοργάνωση των κτηνιατρικών ελέγχων για τα προϊόντα των τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 8 παράγραφος 3,

Εκτιμώντας:

ότι θα πρέπει να ενημερωθεί το παράρτημα ΙΙ της απόφασης 94/360/ΕΚ της Επιτροπής, της 20ής Μαΐου 1994, σχετικά με τη μειώμενη συχνότητα των φυσικών ελέγχων των παρτίδων ορισμένων προϊόντων κατά την εισαγωγή τους όταν αυτά προέρχονται από τρίτες χώρες στο πλαίσιο της οδηγίας 90/675/ΕΟΚ (3), όπως τροποποιήθηκε τελευταία από την απόφαση 96/104/ΕΚ (4), μετά τις διαπραγματεύσεις των συμφωνιών στον κτηνιατρικό τομέα με ορισμένες τρίτες χώρες και τις συζητήσεις στα πλαίσια της συμφωνίας ΕΟΧ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα ΙΙ της απόφασης 94/360/ΕΚ προστίθενται οι ακόλουθες περιπτώσεις:

«- Για τη Νέα Ζηλανδία οι προβλεπόμενες συχνότητες από την απόφαση 97/131/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας υπό μορφήν ανταλλαγής επιστολών για την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (1).

- Για τη Νορβηγία, τα κράτη μέλη εξουσιοδοτούνται να διατηρήσουν συχνότητες κατώτερες από εκείνες που αναφέρονται στο παράρτημα Ι.

- Για την Ισλανδία, όσον αφορά τα προϊόντα τα οποία αναφέρονται στο παράρτημα Ι κατηγορία Ι, 2 και κατηγορία ΙΙ, 6, τα κράτη μέλη εξουσιοδοτούνται να διατηρήσουν συχνότητες κατώτερες από εκείνες που αναφέρονται στο παράρτημα Ι.

(1) ΕΕ αριθ. L 57 της 26. 2. 1997, σ. 1.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 158 της 25. 6. 1994, σ. 41.

(4) ΕΕ αριθ. L 24 της 31. 1. 1996, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1997 για τροποποίηση της απόφασης 95/30/ΕΚ για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Μαρόκου (Κείμενο που παρουσιάζει ενδιαφέρον για τον ΕΟΧ) (97/581/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την οδηγία 95/71/ΕΚ (2), και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων εγκαταστάσεων από το Μαρόκο για την εισαγωγή αλιευτικών προϊόντων στην Κοινότητα καθορίστηκε στην απόφαση 95/30/ΕΚ της Επιτροπής (3), και ότι ο κατάλογος αυτός μπορεί να τροποποιηθεί μετά από διαβίβαση νέου καταλόγου από την αρμόδια αρχή του Μαρόκου 7

ότι η αρμόδια αρχή του Μαρόκου διαβίβασε νέο κατάλογο στον οποίο προστίθενται 305 πλοία-καταψύκτες 7

ότι είναι αναγκαίο να τροποποιηθεί αναλόγως ο κατάλογος των εγκεκριμένων εγκαταστάσεων και πλοίων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 95/30/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 332 της 30. 12. 1995, σ. 40.

(3) ΕΕ αριθ. L 42 της 24. 2. 1995, σ. 32.

ΠΑΡΑΡΤΗΜΑ

«ΠΑΡΑΡΤΗΜΑ Β

>ΘΕΣΗ ΠΗΝΑΚΑ>

2. Κατάλογος των πλοίων-καταψυκτών

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>